ΓΡΑΠΤΗ ΕΡΩΤΗΣΗ E-2625/99

υποβολή: Cristiana Muscardini (UEN) προς την Επιτροπή

(12 Ιανουαρίου 2000)

Θέμα: Κοινοτικά κονδύλια για τους σεισμούς στην Ούμπρια

Από τον Σεπτέμβριο του 1997, οπότε η Ούμπρια επλήγη από σεισμό, χιλιάδες κάτοικοι, οι οποίοι λόγω του σεισμού έχουν χάσει τις κατοικίες τους, εξακολουθούν να ζουν σε κοντέινερ. Η ανασυγκρότηση των πληγεισών από τους σεισμούς περιοχών, εξαιρουμένων ορισμένων ιστορικών μνημείων, δεν έχει ακόμη αρχίσει, και ο πληθυσμός, ενόψει και του επερχόμενου χειμώνα, είναι εξαιρετικά καταπονημένος. Η Ευρωπαϊκή Ένωση έχει προβλέψει κονδύλια για την ενίσχυση των πληθυσμών που έχουν πληγεί από φυσικές καταστροφές.

Μπορεί να αναφέρει η Επιτροπή:

1. εάν πράγματι έχει διαθέσει στην ιταλική κυβέρνηση κονδύλια για τον σεισμό του 1997;

2. ποιο είναι το ύψος των ενισχύσεων αυτών;

3. για ποιόν σκοπό προορίζονταν τα εν λόγω κονδύλια;

4. ποίαπήρξε η πραγματική χρήση των ενισχύσεων;

5. εάν σκοπεύει η Επιτροπή να συστήσει επιτροπή έρευνας για τα ανθρώπινα δικαιώματα προς ενίσχυσιν των πληθυσμών που έχουν πληγεί από τους σεισμούς, επαληθεύοντας ότι τα κονδύλια που διετέθησαν πράγματι για την ενίσχυση των αστέγων και την ανοικοδόμηση.

Απάντηση του κ. Fischler εξ ονόματος της Επιτροπής

(17 Φεβρουαρίου 2000)

Με αποφάσεις της Επιτροπής της 4ης Αυγούστου 1998, για την τροποποίηση των αποφάσεων για την έγκριση των ενιαίων εγγράφων προγραμματισμού για τις κοινοτικές διαρθρωτικές παρεμβάσεις στις περιφέρειες Marche και Umbria στο πλαίσιο του στόχου 5β, οι εθνικές αρχές και η Επιτροπή καθόρισαν νέες παρεμβάσεις

των εν λόγω εγγράφων προγραμματισμού προκειμένου να συμβάλλουν στην ανακατασκευή των ζωνών που επλήγησαν από τον σεισμό κατά τη διάρκεια του 1997. Οι προαναφερόμενες αποφάσεις προέβλεπαν την χορήγηση συμπληρωματικών κεφαλαίων 500 εκατ. ευρώ, από τα οποία 325 εκατ. για το ενιαίο έγγραφο προγραμματισμού της περιφέρειας Umbria και 175 για εκείνο της περιφέρειας Marche. Τα κεφάλαια αυτά προέρχονται κυρίως από την πράξη αλληλεγγύης τωνπολοίπων ιταλικών περιφερειών που δέχτηκαν να μειώσουν την αρχική κατανομή των κοινοτικών κεφαλαίων που εδικαιούντο. Μόνο στην περιφέρεια της Umbria, η συμμετοχή του Ευρωπαϊκού Γεωργικού Ταμείου προσανατολισμού και Εγγυήσεων (ΕΓΤΠΕ) τμήμα εγγυήσεων ανέρχεται σε 190 εκατ. ευρώ, ενώ του ΕΤΠΑ σε 102 εκατ. ευρώ. Το Ευρωπαϊκό Κοινωνικό Ταμείο (ΕΚΤ) συνεισέφερε τοπόλοιπο ποσό για συγκεκριμένες ενέργειες επιμόρφωσης.

Όσον αφορά τον προορισμό των κεφαλαίων αυτών σε δύο περιφέρειες, οι συγχρηματοδοτούμενες από το ΕΓΤΠΕ παρεμβάσεις αποσκοπούν στην αναδημιουργία του δυναμικού της γεωργικής παραγωγής, σε κύριες κατοικίες των γεωργών, σε αγροτικέςποδομές και στην αποκατάσταση της αρχιτεκτονικής κληρονομιάς των χωριών. Οι συγχρηματοδοτούμενες από το ΕΤΠΑ παρεμβάσεις αποσκοπούν, αφενός, στην αναδημιουργία του δυναμικού παραγωγής εκτός της γεωργίας και σεποδομές που συνδέονται με τον τομέα των μικρομεσαίων επιχειρήσεων (ΜΜΕ) και, αφετέρου, στην ανακατασκευή και αποκατάσταση της δημόσιας και ιδιωτικής αρχιτεκτονικής κληρονομιάς (ολοκληρωμένα έργα). Οι παρεμβάσεις αυτές είναι επιλέξιμες μόνο για τις ζώνες που επλήγησαν από τον σεισμό.

Η Επιτροπή τηρείται μονίμως ενήμερη των τρόπων χρήσης των διαρθρωτικών κεφαλαίων στο πλαίσιο της εταιρικής σχέσης, και ιδίως μέσω των επιτροπών παρακολούθησης στις οποίες συμμετέχει. Στην περίπτωση της περιφέρειας Umbria, η τελευταία επιτροπή συνεδρίασε στις 9 Δεκεμβρίου 1999 και, στο πλαίσιο αυτό, ενημερώθηκε ότι η περιφέρεια ήταν σε θέση να δεσμεύσει το σύνολο του προβλεπόμενου ποσού εντός των προβλεπόμενων προθεσμιών.

Δεδομένου ότι οι παρεμβάσεις ανακατασκευής δεν θα λήξουν πριν την προβλεπόμενη προθεσμία της 31ης Δεκεμβρίου 2001, τα στοιχεία σχετικά με την κατάσταση προόδου των εργασιών δεν είναι ούτε εξαντλητικά ούτε οριστικά. Εντούτοις, σύμφωνα με μία πρόσφατη εκτίμηση, η περιφέρεια επέλεξε και χρηματοδότησε μέχρι σήμερα 3.000 έργα ανακατασκευής, από τα οποία το εν τρίτο περίπου βρίσκεται στο στάδιο τηςλοποίησης. Στο σημερινό στάδιο, η Επιτροπή δεν προτίθεται να συστήσει ειδική επιτροπή έρευνας κρίνοντας επαρκή την παρακολούθηση και τον έλεγχο των ενεργειών αυτών που πραγματοποιούνται στο πλαίσιο των κανονισμών που διέπουν τις παρεμβάσεις των Διαρθρωτικών Ταμείων.